### 15.    Beslutning om anlægsbevilling til vedligeholdelsesarbejder på havne i 2016

**Åbent**

Sagsnr.: 326-2016-26156       J.nr.: 08.03.26            Dokumentnr.:
326-2016-167536

**Sagstype**

Beslutning.

**Resume og sagens baggrund**

Der er på anlægsrammen for 2016 afsat et rådighedsbeløb på i
alt 5,126 mio.kr. til vedligeholdelsesarbejder på havnene. Der søges om
frigivelse af en anlægsbevilling på 5,126 mio. kr. og om en tillægsbevilling på
5,126 mio. kr. til igangsættelse af et renoveringsprojekt på [adresse].

**Indstillinger**

Direktøren indstiller

1. at der gives en
anlægsbevilling på i alt 5,126 mio. kr. til renovering af den inderste kaj på
[adresse] finansieret af det afsatte rådighedsbeløb til vedligeholdelsesarbejder
på havnene i 2016, samt

2. at der gives en
tillægsbevilling til anlægsbevilling på i alt 5,126 mio. kr. til renovering af
den inderste kaj på [adresse] finansieret ved fremrykning af rådighedsbeløb i
2017.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

I 2013 blev der udarbejdet en tilstands- og
vedligeholdelsesrapport på de fire havne [adresse], [adresse], [adresse] og Sejerø med
henblik på dels at få vurderet havnenes tilstand og dels at få udarbejdet en
vedligeholdelsesplan de næste fem år. Undersøgelsen omfattede inspektion og
eftersyn af havnenes konstruktioner. De kraftige storme og ekstreme højvande i
efteråret 2013 afstedkom en del skader på havnene, og indebar blandt andet en
nødvendig omprioritering i vedligeholdelsesplanen i forhold til hvad der er
anbefalet i tilstands- og vedligeholdelsesrapporten. Rapporten er efterfølgende
tilpasset dette.

Ét af de større projekter i tilstands- og
vedligeholdelsesrapporten er etablering af en ny kaj på [adresse].

Den inderste kajstrækning på [adresse] er i en meget
dårlig stand og renoveringsprojektet omfatter blandt andet ny spunsvæg langs
hele kajen, inkl. lystbådebroer, forankring og belægninger. Der vil blive
tilført ekstra dæksten og det nuværende estakat (dvs. bølgeskærmen) vil på dele
af kajstrækningen blive udskiftet med betonelementer. Begge dele er for at
forbedre virkningen som bølgeskærm, og forventes at få en bedre effekt ift.
muligheden for at slå søen i stykker ved kraftig vind og ekstrem højvande.

Renoveringsprojektet indeholder også nedlæggelse af et
gammelt færgeleje, der blandt andet indebærer, at den gamle broklap skal
fjernes og erstattes af en spuns, hvor klapgraven fyldes op. Poul Jeppesen er i
dag i så dårlig stand, at der hvert år er lavet nye midlertidige foranstaltninger
for at opretholde sikkerheden omkring den.

Færgelejet er det leje, der blev anvendt til Færgen
"Runden" og endnu tidligere færger på overfarten Sejerø - Havnsø.

Der er udarbejdet skitseprojekt og detailprojektet er under
udarbejdelse, herunder diverse ansøgninger om myndighedsgodkendelser hos blandt
andet Kystdirektoratet.

Projektet vil blive udbudt efter gældende regler. Ultimo maj
forventes pejlinger endeligt afsluttet, og projektmateriale vil herefter kunne
være klar til selve udbudsprocessen med licitation sidst i august. Herefter vil
projektet kunne starte medio september med forventet afslutning primo januar
2017.

Projektet er skønnet at koste i størrelsesordenen 10 mio.
kr. Det betyder, at de øvrige vedligeholdelsesprojekter på havnene, der
egentlig er vurderet til at skulle foretages i 2016 og 2017 må udskydes til
2018. Og det betyder, at projektet ikke kan rummes indenfor det afsatte rådighedsbeløb
i 2016. Der er i overslagsårene afsat et årligt beløb til vedligeholdelsesarbejder
på havnene på cirka 5 mio. kr. årlig, og det betyder, at for at projektet kan
realiseres vil der skulle gives en tillægsbevilling finansieret af de likvide
aktiver og således, at der ikke i 2017 afsættes et rådighedsbeløb til
vedligeholdelsesarbejder på havnene, men først igen i 2018.

**Økonomiske konsekvenser**

Der gives en anlægsbevilling på 5,126 mio. kr. til
vedligeholdelsesarbejder på havnene i 2016, finansieret af det afsatte
rådighedsbeløb. Efter frigivelsen udgør restrådighedsbeløbet i 2016 0 kr. Og
der gives en tillægsbevilling til anlægsbevilling på 5,126 mio. kr. I alt
bevilling til vedligeholdelsesarbejder i 2016 10,252 mio. kr. Rådighedsbeløb
til vedligeholdelsesarbejder i 2017 nulstilles. Økonomichefen har ingen
bemærkninger.

**Teknik- og Miljøudvalgets møde
den 9. juni 2016:**

Anbefales.

Dagny Kristiansen (A) og Stig Mortensen (Ø) stemte imod med
bemærkning om, at de vurderer, at de ikke fandt det i orden ud fra en
budgetmæssig betragtning.

**Økonomiudvalgets møde den 22.
juni 2016:**

Anbefales.